कोच रिकी पोंटिंग बोले- ऋषभ की जगह को नहीं भरा जा सकता
Delhi Capitals Jersey And Caps. Follow Indian Premier League (IPL) Teams Players 2023 Latest News, Photos, Videos On Dainik Bhaskar (दैनिक भास्कर)
IPL में दिल्ली कैपिटल्स के हर खिलाड़ी की जर्सी या कैप पर ऋषभ पंत की जर्सी नंबर 17 लिखा होगा। दिल्ली कैपिटल्स के कोच रिकी पोंटिंग ने शुक्रवार को इसकी जानकारी दी।
रिकी पोंटिंग ने कहा, चोटिल ऋषभ पंत की जगह को नहीं भरा जा सकता है और कोई भी ऐसा खिलाड़ी नहीं है जो उनके जैसा प्रभाव छोड़ सके। उन्होंने आगे कहा, पंत का बाहर होना बहुत बड़ा झटका है और यह मायने नहीं रखता कि हमने उनकी जगह किसे रखा है। हमें तब भी ऋषभ की कमी खलेगी। वह हमारे लिए फिनिशर है और उनकी जगह भरना असंभव है।
पिछले साल पंत के कार का हो गया था एक्सीडेंट
दरअसल 31 मार्च से शुरू हो रहे इंडियन प्रीमियर लीग में इस बार ऋषभ पंत खेलते हुए नजर नहीं आएंगे। पिछले साल 31 दिसंबर को दिल्ली से अपने घर रुड़की जाते वक्त पंत के कार का एक्सीडेंट हो गया था। जिसके बाद उन्हें गंभीर चोटें आई थी। उनके घुटने का ऑपरेशन हुआ है। उनके फिट होने में अभी टाइम लगेगा। फिलहाल वह अभी रिहैब हो रहे हैं। दिल्ली कैपिटल्स का पहला मैच 1 अप्रैल को लखनऊ में लखनऊ जायंट्स के खिलाफ है।
कप्तान वार्नर ही करेंगे टीम के लिए ओपनिंग
दिल्ली कैपिटल्स ने डेविड वार्नर को 6.25 करोड़ रुपये में खरीदा था और वो IPL 2023 में टीम का नेतृत्व करेंगे। वहीं ऑलराउंडर अक्षर पटेल टीम के उप-कप्तान होंगे। पोंटिंग ने साफ किया कि पारी का आगाज वॉर्नर ही करेंगे। पोंटिंग ने कहा, मैं नहीं चाहता कि वॉर्नर चौथे नंबर पर बल्लेबाजी करें। वह आईपीएल इतिहास का सबसे सफल सलामी बल्लेबाज है और पिछले साल दिल्ली के लिए उन्होंने जो मैच खेले थे उनमें भी हमने इसे देखा।
दिल्ली कैपिटल्स के लिए 35 की औसत से बनाए हैं रन
पंत ने दिल्ली कैपिटल्स के लिए अब तक खेले 98 मैचों में 34.61 की औसत से 2,838 रन बनाए हैं। उन्होंने एक शतक और 15 अर्धशतक लगाए हैं।
दिल्ली कैपिटल्स पिछले साल पांचवें स्थान पर थी
IPL में दिल्ली कैपिटल्स की बात करें तो अभी तक ट्रॉफी अपने नाम नहीं किया है। पिछले साल टीम 14 अंक हासिल कर पॉइंट टेबल में 5वें स्थान पर रही। टीम प्लेऑफ में नहीं पहुंच पाई थी।
पंत से जुड़ी अन्य खबरें भी पढ़ें। 
कार हादसे में बाल-बाल बचे ऋषभ पंत
25 साल के ऋषभ पंत अकेले कार ड्राइव कर रहे थे। कार स्पीड में थी, इस बीच उन्हें झपकी लगने की वजह से कार डिवाइडर से टकरा गई। इससे उसमें आग लग गई और कार की खिड़की तोड़कर उन्हें निकाला गया। पूरी खबर पढ़ने के लिए यहां क्लिक करें। 
 बैसाखी के सहारे चलते दिखे ऋषभ पंत
 भारत के विकेटकीपर बैटर ऋषभ पंत हॉस्पिटल से बाहर निकल कर चलते नजर आए। उन्होंने बैसाखी के सहारे चलने के कुछ फोटोज सोशल मीडिया पर शेयर किए हैं। इन फोटोज के साथ उन्होंने कैप्शन में लिखा, 'एक कदम आगे, एक कदम स्ट्रॉन्गर, एक कदम बेहतर।' पूरी खबर पढ़ने के लिए यहां क्लिक करें। 